**ZÁVEREČNÁ SKÚŠKA**

**Rozširujúce štúdium UČITEĽSTVO PRE PRIMÁRNE VZDELÁVANIE**

**externé štúdium**

**(akademický rok 2020/2021)**

**Predmet záverečnej skúšky:**

Záverečné skúšky v rozširujúcom štúdiu upravuje Smernica č. 2/2018 o rozširujúcom štúdiu na Pedagogickej fakulte UMB v Banskej Bystrici v čl. 7. a 8.

Záverečná skúška je zameraná na hodnotenie predpokladov študenta pre profesiu učiteľa primárneho vzdelávania. Záverečná skúška pozostáva z obhajoby záverečnej práce a diskusie k teoretickým a didaktickým súvislostiam primárneho vzdelávania.

**Ciele záverečnej skúšky:**

* Študent má preukázať schopnosť argumentovať, analyzovať, zdôvodňovať, porovnávať, hodnotiť a zovšeobecňovať poznanie v oblasti primárneho vzdelávania, v kontexte s problematikou riešenou v záverečnej práci.
* Má preukázať poznanie vedeckých teórií a pedagogickej praxe personálneho a sociálneho rozvoja dieťaťa v podmienkach a procesoch primárneho vzdelávania.
* Má preukázať schopnosti plánovania a projektovania, realizácie a manažovania edukačných činností v kontexte platného kurikula, ako aj princípy diagnostikovania, hodnotenia a evalvácie v práci učiteľa primárneho vzdelávania.
* Má preukázať schopnosti využitia výskumu, resp. akčného výskumu v kontexte svojej diplomovej práce.

**Forma záverečnej skúšky:**

Záverečná skúška ma kolokviálny charakter. Na obhajobu záverečnej práce nadväzuje odborná diskusia v podobe širšie koncipovaného problému, ktorého riešenie od študenta vyžaduje poznanie v oblastiach uvedených v tézach k trom častiam záverečnej skúšky. Študent prezentuje svoje projekty výučby slovenského jazyka a literatúry a matematiky. Vo svojej prezentácii študent zdôvodní výber obsahu učiva vo vzťahu k zvolenej téme a koncipovanie cieľov vyplývajúcich z vymedzeného obsahu učiva so znalosťou kurikulárnych dokumentov. Objasní a zdôvodní voľbu didaktických metód, foriem a prostriedkov smerujúcich k splneniu cieľov. Preukáže, akým spôsobom uplatnil v danom projekte zásadu celostného rozvoja osobnosti dieťaťa a diferencované prístupy rešpektujúce individuálne osobitosti žiakov.

**Pokyny k priebehu štátnej skúšky:**

* obhajoba záverečnej práce s diskusiou k vymedzenému problému v záverečnej práci v kontexte téz štátnej skúšky,
* prezentácia projektov s odbornou diskusiou v kontexte téz.

**Požiadavky na spracovanie záverečnej práce:**

* rozsah záverečnej práce 40 strán,
* zameranosť na základné témy študijného programu s explicitným dôrazom na primárne vzdelávanie,
* originalita a pôvodnosť práce (čl. 7 bod 22 Smernice č. 2/2018).

Hodnotenie záverečnej práce: na prácu vypracuje posudok vedúci práce a jeden oponent. Záverečnú prácu hodnotia na škále A – FX.

**Tézy záverečnej skúšky z predmetu elementárna pedagogika majú tri rovnocenné súčasti:**

1. **Teória primárneho vzdelávania**
2. **Teória a prax jazykovo-komunikačnej a literárnej gramotnosti**
3. **Teória a prax matematickej gramotnosti**

**Hodnotenie záverečnej skúšky:**

Hodnotenie za všetky súčasti bude sumárne jednou známkou A - E, resp. Fx a rozhodne o ňom komisia pre záverečné skúšky. Zahŕňa: obhajobu a teoreticko-metodickú časť štátnej skúšky.

Hodnotenie komisie zohľadňuje úroveň produktov a prezentácie študenta z hľadiska obsahu spracovania a obhajoby záverečnej práce, vrátane prezentovaných projektov v zmysle téz.

Do úvahy sa berie:

* presvedčivosť v obhajovaní originality záverečnej práce, tvorivé a kritické prezentovanie cieľov, procesu a výsledkov výskumu,
* terminologická presnosť a vecnosť jazykového prejavu v odbornej diskusii,
* odborné argumentovanie teórie v praktických súvislostiach a v nadväznosti na kurikulárne dokumenty pre prax primárneho vzdelávania.

Banská Bystrica 29. 01. 2021

prof. PhDr. Bronislava Kasáčová, CSc., v. r. doc. PaedDr. Katarína Vančíková, PhD., v. r.

garantka študijného programu vedúca katedry

**TÉZY NA ZÁVEREČNÉ SKÚŠKY**

**Rozširujúce štúdium UČITEĽSTVO PRE PRIMÁRNE VZDELÁVANIE**

**externé štúdium**

**(akademický rok 2020/2021)**

**1) TEÓRIA PRIMÁRNEHO VZDELÁVANIA**

* 1. Štátny vzdelávací program ako základný kurikulárny dokument – jeho obsahová štruktúra, vymedzenie cieľov primárneho vzdelávania, vzdelávacie oblasti, vzdelávacie štandardy, rámcové učebné plány.
  2. Obsah učiva a jeho vymedzovanie – učivo a jeho štruktúra, vzťahy medzi usporiadaním obsahu   
     v učebných osnovách (tematický celok a téma) a konkretizáciou obsahov, ktoré si žiaci osvoja v procese výučby, didaktická analýza učiva.
  3. Práca učiteľa s cieľmi v procese projektovania výučby – vzťah obsahu učiva a cieľa, vymedzovanie cieľov, učebné požiadavky a učebné úlohy.
  4. Projektovanie procesu výučby – organizačné formy, výučbové metódy a didaktické prostriedky; aktivizácia žiakov v procese výučby. Výučba ako sled edukačných situácií.
  5. Uplatňovanie individuálneho prístupu v procese výučby. Hodnotenie učebných pokrokov žiaka.
  6. Školská trieda a jej riadenie. Ovplyvňovanie a tvorba edukačného prostredia, riadenie disciplíny a budovanie triedneho spoločenstva.
  7. Pedagogická diagnostika, akčný výskum a pedagogický výskum.

**Literatúra:**

DOUŠKOVÁ, A. *Učebné ciele a projektovanie výučby.*Banská Bystrica: PF UMB, 2006.

DOUŠKOVÁ, A. - PORUBSKÝ, Š. a kol. *Problémy a perspektívy primárnej edukácie*. Banská Bystrica: PF UMB, 2011.

DOUŠKOVÁ, A. *Riadenie triedy a výchova k sebakontrole*. Banská Bystrica: PF UMB, 2012.

KALHOUS, Z., OBST, O. *Školní didaktika.* Praha: Portál, 2002.

Štátny vzdelávací program pre primárne vzdelávanie – 1. stupeň základnej školy. Dostupné na: <http://www.statpedu.sk/sk/svp/inovovany-statny-vzdelavaci-program/inovovany-svp-1.stupen-zs/>

KASÁČOVÁ, B. – CABANOVÁ, M. *Pedagogická diagnostika. Teória a metódy diagnostikovania v elementárnej edukácii*. Banská Bystrica: Belianum, 2014.

KASÁČOVÁ, B. – CABANOVÁ, M. a kol. *Pedagogická diagnostika v teóriách a aplikáciách.* Banská Bystrica: Belianum, 2013.

**Legislatíva a vzdelávacie programy:**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. [online]. Dostupné na: <http://www.minedu.sk/12272-sk/zakony/>

Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov. [online]. Dostupné na: <http://www.minedu.sk/12272-sk/zakony/>

Štátny vzdelávací program pre primárne vzdelávanie – 1. stupeň základnej školy. Dostupné na: <http://www.statpedu.sk/sk/svp/inovovany-statny-vzdelavaci-program/inovovany-svp-1.stupen-zs/>

Vzdelávacie programy pre deti so zdravotným znevýhodnením, schválené Ministerstvom školstva Slovenskej republiky pod číslom CD-2008-18550/39582-1:914 dňa 26. mája 2009. [online]. Dostupné na: <http://www.statpedu.sk/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/>

**2) TEÓRIA A PRAX JAZYKOVOVO-KOMUNIKAČNEJ A LITERÁRNEJ GRAMOTNOSTI**

Študent na záverečnej skúške:

1. preukazuje vedomosti v širšom kontexte z tematických okruhov: Ciele vzdelávacej oblasti Jazyk a komunikácia v primárnom vzdelávaní; Vzdelávacie štandardy a učebné plány predmetu Slovenský jazyk a o literatúra; Hovorenie, počúvanie, čítanie a písanie v 1. ročníku ZŠ; Jazyková a komunikačno-slohová zložka predmetu v 2. - 4, ročníku; Čítanie a literárna výchova; Obsah učiva SJaL vo všetkých ročníkoch 1. stupňa ZŠ; Integračno-komunikačná a zážitková koncepcia výučby SJaL.
2. zohľadňuje komplexné rozvíjanie všetkých komunikačných zručností žiakov (hovorenie, počúvanie, čítanie a písanie).
3. svoj projekt výučby orientuje na cielené osvojovanie vedomostí, zručností, návykov, postojov a hodnôt žiakov vo výučbe slovenského jazyka a literatúry, na ich aplikáciu v konkrétnych edukačných úlohách s využitím adekvátnych didaktických prostriedkov (metód, foriem, jazykových a slohových cvičení, literárnych textov).
4. preukazuje schopnosť teoreticky zdôvodniť' a didakticky spracovať **obsah učiva** všetkých ročníkov   
   1. stupňa ZŠ v uvedených **tematických celkoch**:

* Vyučovanie **zvukovej roviny jazyka** (abecedné poradie hlások, rozdelenie hlások na samohlásky, spoluhlásky, dvojhlásky, rozdeľovanie slov na slabiky, slabikotvorné hlásky, rozlišovacie znamienka, rozdelenie spoluhlások, spodobovanie spoluhlások. Správna výslovnosť hlások v súlade s ortoepickou normou. Druhy viet podľa obsahu).
* Vyučovanie **pravopisu** (slabičný pravopis mäkkých spoluhlások, vybrané a príbuzné slová, sémantický pravopis vlastných a všeobecných podstatných mien, pravopis predponových odvodenín).
* Vyučovanie **morfológie a syntaxe** (ohybné a neohybné slovné druhy, gramatické kategórie podstatných mien, a slovies, zhoda podstatných mien s prídavnými menami, druhy zámen a čísloviek, neohybné slovné druhy a ich funkcia, nerozvité a rozvité vety, uvádzacia veta a priama reč).
* Vyučovanie l**exikológie** (význam slov a slovná zásoba, synonymá, homonymá, antonymá, tvorenie slov predponami).
* **Komunikačno-slohová výchova** (recepcia a produkcia jazykových komunikátov, umelecký a vecný text, reprodukcia predlohy, osnova, rozprávací, opisný a informačný slohový postup, naratívne, deskriptívne texty a základy argumentácie, formy spoločenského kontaktu).
* **Čítanie a literárna výchova** (technika čítania, porozumenie čítaného textu, definovanie základných literárnych pojmov, rozvíjanie záujmu o čítanie, metódy práce s literárnym textom, využitie detskej literatúry).

**Požiadavky na predložený projekt výučby:**

Študent predloží jeden projekt výučby na vyvodenie nového učiva slovenského jazyka a literatúry v ktoromkoľvek ročníku 1. stupňa základnej školy. Projekt môže byť zameraný na niektorú zo zložiek predmetu, ale bude vítané, ak študent dokáže uplatniť' integrovaný prístup na medzizložkovej úrovni.

**Literatúra:**

BABIAKOVÁ, S. *Jazyková a literárna gramotnosť v materskej a základnej škole*. Banská Bystrica: PF UMB, OZ Pedagóg, 2016.

LIPTÁKOVÁ, Ľ. *Integrovaná didaktika slovenského jazyka a literatúry pre primárne vzdelávanie*. Prešov : PF PU v Prešove, 2011, 579 s.

PALENČÁROVÁ, J., KESSELOVÁ, J. a KUPCOVÁ, J. *Učíme slovenčinu komunikačne a zážitkovo.* Bratislava: SPN, Mladé letá, s. r. o., 2003.

KOVÁČOVÁ, Z. *Ľudová slovesnosť v literatúre pre deti a mládež*. Banská Bystrica: PF UMB, OZ Pedagóg, 2017.

ŠIMONOVÁ, B. *Moderný človek, literatúra a škola. O tvorivosti v literárnej výchove na 1. st. ZŠ*. Banská Bystrica: UMB, 2000.

Štátny vzdelávací program pre primárne vzdelávanie – 1. stupeň základnej školy. Dostupné na: <http://www.statpedu.sk/sk/svp/inovovany-statny-vzdelavaci-program/inovovany-svp-1.stupen-zs/>

Učebnicová literatúra pre slovenský jazyk a literatúru pre 1. – 4. ročník ZŠ

**3) TEÓRIA A PRAX MATEMATICKEJ GRAMOTNOSTI**

Študent na záverečnej skúške:

1. preukazuje vedomosti z teórie a z praxe primárneho matematického vzdelávania. Študent preukazuje vedomosti z tematických okruhov didaktiky matematiky súvisiacich s učivom 1. stupňa ZŠ.
2. rozlišuje konštruktivistický, transmisívny a inštruktívny edukačný štýl, pri tvorbe projektov využíva základné princípy konštruktivizmu; zameriava sa na rozvoj logického a kritického myslenia žiakov, ich schopnosti analyzovať a syntetizovať, hľadať vhodné stratégie riešenia problémových úloh a overovať ich.
3. využíva vhodnú motiváciu ako nevyhnutný začiatok poznávania v matematike, zohľadňuje špecifiká poznávacieho procesu v matematike, dokáže diagnostikovať a reedukovať formalizmus.
4. prihliada na potrebu diferenciácie, pripravuje gradované série úloh a prostriedky vhodné na získavanie skúseností s izolovanými modelmi rôznych poznatkov.
5. využíva prácu s chybou ako účinnú edukačnú stratégiu – predvída chyby, ktoré sa pri riešení úloh môžu vyskytnúť, má premyslené vhodné postupy.
6. v rámci projektov výučby myslí na rozvoj kľúčových kompetencií v sociálnej a komunikačnej oblasti.
7. preukazuje schopnosť teoreticky zdôvodniť a didakticky spracovať obsah učiva v uvedených tematických celkoch:

* **Prirodzené čísla –** sémantické modely čísla. Číslo ako kvantita (počet, veličina, operátor, frekvencia) a ako identifikátor (adresa, meno). Rytmus, periodicita.
* **Aditívne a multiplikatívne operácie -** porozumenie operáciám, porozumenie reláciám. Diagnostika porozumenia zmyslu operácií. Myšlienkové kroky procesov sčítania, odčítania, násobenia a delenia (so zvyškom). Automatizácia. Pamäťové počítanie, písomné algoritmy. Mýty a zásady pri vyučovaní aditívnych a multiplikatívnych operácií.
* **Propedeutika zlomkov a záporných čísel –** sémantické modely zlomkov. Modely záporných čísel. Budovanie predstavy zlomku (príslušné koncepty a procesy). Operácie so zlomkami a zápornými číslami.
* **Rovinná a priestorová geometria –** možnostimodelovania a vytvárania geometrických poznatkov s využitím rôznych prostriedkov a hier podľa vlastných skúseností (napr. siete kocky, skladačky, štvorčekový papier, geodoska, polyminá, tangram, stavby z kociek, telesá, hra SOVA). Procesy a koncepty v geometrii.
* **Logika, zdôvodňovanie, argumentácia.**
* **Propedeutika pravdepodobnosti, kombinatoriky, štatistiky.**
* **Propedeutika rovníc a funkcií.**

**Požiadavky na projekty výučby:**

Študent predloží jeden projekt výučby zameraný na aritmetiku alebo na geometriu. Bude vítané, ak študent bude integrovať obe zložky, resp. ich spojí s ďalšími oblasťami matematiky. Študent si zvolí ročník, pre ktorý bude projekt určený a to, či projekt bude orientovaný na vyvodenie nového učiva alebo na upevňovanie, opakovanie učiva.

**Základná literatúra:**

Hejný, M., Novotná, J., Stehlíková, N. (Eds.) *Dvacet pět kapitol z didaktiky matematiky.* Praha: Pedagogická fakulta UK, 2004.

Hejný, M., Kuřina, F. *Dítě, škola a matematika. Konstruktivistické přístupy k vyučování.* Praha: Portál, 2015.

HEJNÝ, M. *Vyučování matematice orientované na budování schémat: aritmetika 1. stupně*. Praha: Pedagogická fakulta UK, 2014.

JIROTKOVÁ, D. *Cesty ke zkvalitňování výuky geometrie.* Praha: Pedagogická fakulta UK, 2010.

*Štátny vzdelávací program pre primárne vzdelávanie – 1. stupeň základnej školy*. Dostupné na internete : <http://www.statpedu.sk/sk/svp/inovovany-statny-vzdelavaci-program/inovovany-svp-1.stupen-zs/>

FROBISHER, L.- FROBISHER, A. *Didaktika matematiky I*. Bratislava: Raabe, 2015.

FROBISHER, L. - FROBISHER, A. *Didaktika matematiky II*. Bratislava: Raabe, 2015.

Aktuálna učebnicová literatúra pre matematiku pre 1. - 4. ročník ZŠ.

Banská Bystrica 29. 01. 2021

prof. PhDr. Bronislava Kasáčová, CSc., v. r. doc. PaedDr. Katarína Vančíková, PhD., v. r.

garantka študijného programu vedúca katedry